Londonning «Arsenal» klubi va Germaniya milliy terma jamoasi hujumchisi Lukash Podolski «Kim millioner bo‘lishni xohlaydi» shousining Germaniyadagi dasturida ishtirok etdi. Sport nashri xabariga ko‘ra, 2014 yilgi jahon chempionati g‘olibi 14-savolgacha yetib borib, 125 ming yevro egasiga aylandi. Qayd etish joiz, Podolski bilan birga Germaniya terma jamoasi oshpazi Xolger Stromberg ham o‘yinda ishtirok etgan.